হিংসাৰ দাবানলত দগ্ধ দিল্লী৷ ৰাজধানী চহৰখনৰ চৌদিশে এতিয়া বিৰাজ কৰিছে চেপা উত্তেজনাই৷ উত্তৰ-পূব দিল্লীৰ ৰাজপথ জনশূন্য৷ দোকান, পোহাৰ, বজাৰ আদি সকলো বন্ধ৷ ৰাজপথত মাজে মাজে নিৰাপত্তাৰক্ষীৰ ফ্লেগমার্চ৷ বিভিন্ন স্থানত দেখা পোৱা অগ্নিদগ্ধ গাড়ী, বাইক আদিয়ে প্রমাণ কৰিছে সংঘর্ষৰ ভয়াৱহতাক৷ দুদিন ধৰি চলা এই হিংসাত্মক ঘটনাত মৃত্যু হোৱা লোকৰ সংখ্যাও দিনক দিনে বৃদ্ধি পাবলৈ ধৰিছে৷